Dezgehê Îstatîstîkî yê Tirkîya (TUÎK) mîqtarê enflasyonê menganeyî, nêmserrane û serraneyî eşkera kerd. Goreyê doneyanê TUÎKî enflasyonê hezîrane 3,92, enflasyonê 6 mengan 19.77 û enflasyono serrane zî 38,21 bîyo. Goreyê TUÎKî no 18 mengan de enflasyono tewr tay o.
Labelê Koma Cigêrayîşê Enflasyonî (ENAG) a ke akademîsyen û ekonomînasan ra yena pê da zanayene ke menga hezîrane de enflasyon 8.54, enflasyonê 6 mengan se ra 50,58 û enflasyono serrane zî se ra 180,58 bîyo.
